CELEX: 32018D0935
Language: hr
Date: 2018-06-28 00:00:00
Title: Provedbena odluka Komisije (EU) 2018/935 оd 28. lipnja 2018. o izmjeni Provedbene odluke 2014/88/EU o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje u pogledu njezina razdoblja primjene (priopćeno pod brojem dokumenta C(2018) 3997) (Tekst značajan za EGP.)

2.7.2018   
            
            
               HR
            
            
               Službeni list Europske unije
            
            
               L 165/40
            
         PROVEDBENA ODLUKA KOMISIJE (EU) 2018/935
   оd 28. lipnja 2018.
   o izmjeni Provedbene odluke 2014/88/EU o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje u pogledu njezina razdoblja primjene
   
      
         (priopćeno pod brojem dokumenta C(2018) 3997)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku i.,
   budući da:
   
               (1)
            
            
               Uredbom (EZ) br. 178/2002 utvrđena su opća načela kojima se općenito uređuje hrana, a posebno sigurnost hrane, na razini Unije i na nacionalnoj razini. Njome su predviđene hitne mjere koje Komisija poduzima ako postoji dokaz da hrana uvezena iz treće zemlje može predstavljati ozbiljan rizik za zdravlje ljudi.
            
         
               (2)
            
            
               Provedbenom odlukom Komisije 2014/88/EU (2) zabranjen je uvoz u Uniju prehrambenih proizvoda iz Bangladeša koji sadržavaju listove betela ili se od njih sastoje, izvorno s ograničenim razdobljem primjene do 31. srpnja 2014. Ta je odluka donesena zbog velikog broja prijava upućenih Sustavu brzog uzbunjivanja za hranu i hranu za životinje (RASFF) zbog prisutnosti širokog raspona sojeva salmonele, uključujući soj Salmonella Typhimurium, pronađenih u prehrambenim proizvodima iz Bangladeša koji sadržavaju listove betela (Piper betle, poznat i kao Paan leaf ili Betel quid) ili se od njih sastoje.
            
         
               (3)
            
            
               Budući da Bangladeš nije mogao pružiti jamstva za osiguranje uvoza listova betela u Uniju, provedbenim odlukama Komisije 2014/510/EU (3), (EU) 2015/1028 (4) i (EU) 2016/884 (5) razdoblje primjene privremene obustave uvoza tih proizvoda produženo je do 30. lipnja 2015., 30. lipnja 2016. odnosno 30. lipnja 2018.
            
         
               (4)
            
            
               Predloženi akcijski plan koji je Bangladeš podnio u siječnju 2018. i dalje je nepotpun i nema jamstava u pogledu njegove djelotvorne primjene i provedbe. Štoviše, dostupne informacije ne pokazuju da je proizvodnja listova betela u skladu s Uredbom (EZ) br. 852/2004 Europskog parlamenta i Vijeća (6) niti da Bangladeš može zajamčiti pouzdane rezultate analize koju provode akreditirani laboratoriji. Bangladeške vlasti prijavile su uporabu kemijskog dekontaminanta za dekontaminaciju listova betela, a da nisu dostavile ikakve dokaze u pogledu sigurnosti i toksičnosti upotrijebljenog proizvoda. Nadalje, unatoč činjenici da je Bangladeš donio vlastitu zabranu izvoza listova betela koju provodi od svibnja 2013., od njezina je donošenja ipak prijavljeno 29 slučajeva upućenih RASFF-u. Stoga se ne može zaključiti da su jamstva koja je pružio Bangladeš dostatna za uklanjanje ozbiljnih rizika za ljudsko zdravlje. Zbog toga bi hitne mjere utvrđene Provedbenom odlukom 2014/88/EU trebale ostati na snazi.
            
         
               (5)
            
            
               Razdoblje primjene Provedbene odluke 2014/88/EU trebalo bi stoga dodatno produžiti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Članak 4. Provedbene odluke 2014/88/EU zamjenjuje se sljedećim:
   
      „Članak 4.
      Ova se Odluka primjenjuje do 30. lipnja 2020.”.
   
   Članak 2.
   Ova je Odluka upućena državama članicama.
   
      Sastavljeno u Bruxellesu 28. lipnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 31, 1.2.2002., str. 1.
   
   
      (2)  Provedbena odluka Komisije 2014/88/EU od 13. veljače 2014. o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje (SL L 45, 15.2.2014., str. 34.).
   
      (3)  Provedbena odluka Komisije 2014/510/EU od 29. srpnja 2014. o izmjeni Provedbene odluke 2014/88/EU o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje u pogledu njezina razdoblja primjene (SL L 228, 31.7.2014., str. 33.).
   
      (4)  Provedbena odluka Komisije (EU) 2015/1028 od 26. lipnja 2015. o izmjeni Provedbene odluke 2014/88/EU o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje u pogledu njezina razdoblja primjene (SL L 163, 30.6.2015., str. 53.).
   
      (5)  Provedbena odluka Komisije (EU) 2016/884 od 1. lipnja 2016. o izmjeni Provedbene odluke 2014/88/EU o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje u pogledu njezina razdoblja primjene (SL L 146, 3.6.2016., str. 29.).
   
      (6)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).